Με μεγάλη επιτυχία ολοκληρώθηκαν οι δωρεάν προληπτικοί έλεγχοι για την οστεοπόρωση στην Αγία Παρασκευή – Εθνικό Διαδημοτικό Δίκτυο Υγιών πόλεων – Προαγωγής Υγείας\nΜε μεγάλη επιτυχία ολοκληρώθηκαν οι δωρεάν προληπτικοί έλεγχοι για την οστεοπόρωση στην Αγία Παρασκευή\nΓ.Πατούλης: ‘’ Υποστηρίζουμε ενεργά τις δράσεις που προάγουν την υγεία του πληθυσμού των ΟΤΑ-Μελών μας ’’\nΟ Σύλλογος Σκελετικής Υγείας Πεταλούδα, ο Δήμος Αγίας Παρασκευής σε συνεργασία με το Ελληνικό Διαδημοτικό Δίκτυο Υγιών Πόλεων διοργάνωσαν σημαντική δράση προληπτικού ελέγχου για την οστεοπόρωση, η οποία σημείωσε μεγάλη επιτυχία καθώς πλήθος κόσμου προσήλθε για να εξεταστεί.\nΣτις 11 Απριλίου 2022 πραγματοποιήθηκαν δωρεάν μετρήσεις οστικής πυκνότητας σε περισσότερα από 70 άτομα και προσφέρθηκε συμβουλευτική από την κυρία Μαριέτα Μαρκέτου, Ενδοκρινολόγο. Όλες οι εξετάσεις εκπονήθηκαν με βάση τα μέτρα προστασίας που νομοθετούνται, τις οδηγίες του ΕΟΔΥ και των αρμόδιων φορέων, όπως κάθε φορά επικαιροποιούνται και ισχύουν.\nΗ κα Μέµα Τσεκούρα, Πρόεδρος του Συλλόγου Σκελετικής Υγείας Πεταλούδα μετέφερε τηλεφωνικά τον χαιρετισμό της σε όλους τους συνδιοργανωτές, υπογραμμίζοντας:\nΟ Πρόεδρος του ΕΔΔΥΠΠΥ και Περιφερειάρχης Αττικής, κ. Γιώργος Πατούλης τόνισε τη μεγάλη σημασία της υλοποίησης των προγραμμάτων πρόληψης που γίνονται στο Δήμο Αγίας Παρασκευής και δήλωσε: «Η προστασία και η διατήρηση της υγείας των πολιτών αποτελεί προτεραιότητα μας. Μέσω του έγκαιρου προσυμπτωματικού ελέγχου μπορούμε να προλάβουμε τη νόσο της Οστεοπόρωσης. Συνεχίζουμε λοιπόν με πείσμα και με θέληση να προσφέρουμε στους πολίτες μας το καλύτερο δυνατό που μπορούμε στοχεύοντας στην πρόληψη της υγείας και τον προσυμπτωματικό έλεγχο σε συνεργασία με τον Σύλλογο Σκελετικής Υγείας Πεταλούδα».


Αυλαία στην 33η αγωνιστική - Onsports.gr\nOnsports Team\t23 Μαίου 2011, 00:33\nΑυλαία στην 33η αγωνιστική\nΟλοκληρώθηκε την Κυριακή (22/5) η 33η αγωνιστική της Α’ Θεσσαλίας με το παιχνίδι Σαρακηνού-Σκιάθου, που έληξε ισόπαλο με 2-2.\nΟ Τζανετόπουλος στο 20' έδωσε το προβάδισμα στον Σαρακηνό, που διπλασίασε τα τέρματα του με τον Γιούργα στο 55'. Στο 71' οι φιλοξενούμενοι μείωσαν με τον Σκέμπι, ενώ στο 92’ ο Σκέμπι διαμόρφωσε το τελικό 2-2.\nΣτη Β’ Θεσσαλίας έγιναν σήμερα τα δύο τελευταία παιχνίδια της προτελευταίας ημέρας, με τους γηπεδούχους Ηρακλή Αγ. Θεοδώρων και Σκόπελο να επικρατούν με 4-0 των ΑΠΟΒ και Αίαντα Τρικερίου αντίστοιχα.\nΠάντως στον Ηρακλή (φωτ.) πανηγυρίζουν από το Σάββατο την άνοδο στη Α’ Θεσσαλίας. Κι αυτό γιατί με δεδομένο ότι κάποιος από τους Άνθιμο Γαζή και Δήμητρα, που παίζουν αντίπαλοι στην αυλαία, θα χάσει βαθμούς, η ομάδα της Νέας Ιωνίας ακόμη και αν ηττηθεί στην έδρα του, πράγμα δύσκολο, από την ήδη υποβιβασμένο Ηρακλή Αγ. Θεοδώρων, έχει εξασφαλίσει την άνοδο. Αυτή τη στιγμή στην πρώτη θέση ισοβαθμούν Ηρακλής και Άνθιμος Γαζής με 76 βαθμούς και οι Δήμητρα, Πανιώνιος με 74. Ένας από τους τρεις τελευταίους θα μείνει εκτός… νυμφώνος.\nΠέρα από το αγωνιστικό κομμάτι, αξίζει να σημειώσουμε μία αξιέπαινη πρωτοβουλία της Ένωσης Ποδοσφαιρικών Σωματείων Θεσσαλίας και της Ακαδημίας Ποδοσφαίρου Βόλου (ΑΠΟΒ) σε συνεργασία με το Δίκτυο Μεσόγειος SOS, που έλαβε χώρα σήμερα το πρωί στο ξενοδοχείο «Ξενία» του Βόλου.\nΗ εκδήλωση είχε τίτλο «Ποδόσφαιρο και καθαρό περιβάλλον» και περιελάμβανε ομιλίες σε παιδιά 10-12 ετών από ποδοσφαιρικές Ακαδημίες του νομού Μαγνησίας και στη συνέχεια καθαρισμό της παραλίας του Αναύρου από περίπου 100 παιδιά που ανήκαν στις Ακαδημίες της ΑΠΟΒ, του Ολυμπιακού Βόλου και του Μαγνησιακού.\nΒΟΛΟΣ: Χρήστος Θανασούλης


«Κερδίζοντας» χρόνο και χάνοντας όχι μόνο χρήμα… :: left.gr\n10:11 | 25.04.2015\nΈστω και τώρα, το σχέδιο στραγγαλισμού που εφαρμόζουν οι δανειστές θα πρέπει να ερμηνευτεί σωστά και να παρθούν τα απαραίτητα μέτρα για μια άλλη πορεία\n«Είμαστε έτοιμοι για συμβιβασμούς», δήλωσε χθες ο Γ. Βαρουφάκης. «Θα κάνουμε συμβιβασμούς, αλλά δεν θα συμβιβαστούμε», ήταν το νόημα μιας λίγο παλιότερης δήλωσης του υπουργού Οικονομικών. Μοιάζει, με μια πρώτη ανάγνωση, με σοφιστεία, δεν είναι όμως ακριβώς έτσι.\nΠράγματι, μπορεί κανείς να προχωρήσει συνειδητά σε ορισμένους συμβιβασμούς χωρίς να παραδοθεί πολιτικά, ή πιο απλά να πουλήσει στον διάβολο ορισμένα εμπορεύματα αλλά όχι την ίδια την ψυχή του. Αυτό, όμως, έχει κάποιες προϋποθέσεις. Αλλιώς, οι συνεχείς υποχωρήσεις οδηγούν αναπόφευκτα και στον οριστικό συμβιβασμό.\nΤι είναι, λοιπόν, αυτό που σήμερα συμβαίνει; Γίνονται άραγε ορισμένες τακτικές επιλογές με το στοιχείο του συμβιβασμού αναπόφευκτα παρόν, που όμως υπηρετούν ή αφήνουν περιθώρια στη μακροπρόθεσμη άσκηση μιας πιο συνολικής πολιτικής;\n«Εμείς κάναμε ένα λάθος, όταν μπήκε η υπογραφή στη συμφωνία της 20ής Φεβρουαρίου, ότι δεν σιγουρέψαμε πως αυτή η συμφωνία θα ήταν το σήμα προς την ΕΚΤ για να αρχίσει η αντίστροφη μέτρηση για τη ρευστότητα», δήλωσε ο αναπληρωτής υπουργός Ευκλείδης Τσακαλώτος, προσθέτοντας ότι το κυβερνητικό επιτελείο αρκέστηκε στην προφορική δέσμευση του Ντράγκι ότι μόλις υπογραφόταν η συμφωνία, η ΕΚΤ θα προχωρούσε στις αναγκαίες κινήσεις.\nΣίγουρα πρόκειται για ένα όχι μικρής σημασία λάθος. Γιατί η Συμφωνία δέσμευσε τη χώρα ότι θα τηρήσει απαρέγκλιτα όλες τις «υποχρεώσεις» της, προχωρώντας σε υποχωρήσεις, χωρίς να έχει καν οποιοδήποτε χειροπιαστό αντάλλαγμα. Προξενεί προβληματισμό η εμπιστοσύνη που επιδείχθηκε στις διαβεβαιώσεις των «θεσμών». Οφείλεται στη σχετική απειρία των κυβερνητικών κλιμακίων ή και σε μία λανθασμένη εκτίμηση για το ρόλο των «δανειστών»;\nΗ κυβέρνηση, λοιπόν, υποχωρεί κερδίζοντας χρόνο για να επανέλθει εφαρμόζοντας σε βάθος χρόνου το πρόγραμμά της; Κάτι τέτοιο δεν θα μπορούσε εύκολα να υποστηριχθεί. Γιατί ο χρόνος που «κερδίζεται» μεταφράζεται σε ολοένα και πιο δυσχερή θέση της ελληνικής πλευράς. Όχι μόνο από οικονομική, αλλά και από πολιτική άποψη. Γιατί δεν κινδυνεύουν με εξάντληση μόνο τα ταμειακά αποθέματα, αλλά σιγά-σιγά και αυτά της στήριξης που απλόχερα της πρόσφερε ο ελληνικός λαός.\nΑπό την άλλη, η στάση των ηγεμόνων της Ευρώπης είναι αρκετά σαφής για να παρερμηνευτεί. Την Πέμπτη, και αφού η Μέρκελ είχε δηλώσει ότι η Γερμανία θα κάνει τα πάντα για να μην «ξεμείνει από ρευστό» η Ελλάδα, ο Β. Σόιμπλε πρότεινε στους δημοσιογράφους να ξεναγηθούν στην «ωραία Ρίγα», αφού τίποτα άλλο ενδιαφέρον δεν επρόκειτο να συμβεί στο Eurogroup που φιλοξενούσε η πρωτεύουσα της Λετονίας.\nΑναμφίβολα πρόκειται για το παιχνίδι του «καλού και του κακού μπάτσου», μόνο που ακόμα και ο «καλός» κάνει διαρκώς φανερό το ρόλο του. «Η γερμανική πλευρά είναι έτοιμη να παράσχει όλη τη στήριξη που θα της ζητηθεί. Αλλά σίγουρα πρέπει να γίνουν μεταρρυθμίσεις», ήταν οι πιο «φρέσκιες» δηλώσεις της Μέρκελ.\nΈστω και τώρα, το σχέδιο στραγγαλισμού που εφαρμόζουν οι δανειστές θα πρέπει να ερμηνευτεί σωστά και να παρθούν τα απαραίτητα μέτρα για μια άλλη πορεία. Αλλιώς, η χώρα θα οδηγηθεί δεμένη χειροπόδαρα σε μια πολύ πιο επώδυνη συμφωνία το καλοκαίρι, αλλά και στις όποιες πολιτικές εξελίξεις αυτή θα συνεπάγεται.\ntags: άρθρα, Δρόμος της Αριστεράς


Ο αδερφός του Σάκη Τανιμανίδη, Παναγιώτης, έκανε το εμβόλιο κατά του κορωνοϊού - News - Youweekly\nΟ πρώτος στην οικογένεια\nΟ αδερφός του Σάκη Τανιμανίδη, Παναγιώτης, είναι το πρώτο μέλος της οικογένειας που έκανε το εμβόλιο για τον κορωνοϊό.\nΟ παρουσιαστής και παραγωγός μοιράστηκε με τους διαδικτυακούς του φίλους το γεγονός αυτό ανεβάζοντας μια φωτογραφία στον προσωπικό του λογαριασμό στο instagram από την στιγμή που ο αδερφός του ο Παναγιώτης Τανιμανίδης, κάνει το εμβόλιο.\nΝα σημειώσουμε ότι ο αδερφός του είναι γιατρός και μάλιστα είναι και ο ο προσωπικός γυναικολόγος της Χριστίνας Μπόμπα, που πρόκειται να γεννήσει δίδυμα ενώ παράλληλα το ζευγάρι μίλησε και για τις προσπάθειες που έκαναν για να πιάσουν παιδί.\nΟ Σάκης έγραψε στην φωτογραφία: «Ο αδερφός μου, σαν γιατρός που είναι (γυναικολόγος στην Θεσσαλονίκη), έκανε σήμερα το εμβόλιο… Να πούμε ακόμη μία φορά μπράβο σε όλο το ιατρικό προσωπικό της χώρας!!»\nΣτον ΑΝΤ1 μετά τον ΣΚΑΙ ο Σάκης Τανιμανίδης\nΠαρελθόν είναι πλέον το Survivor - που σήμερα έχει αγώνα επάθλου - για τον Σάκη Τανιμανόδης, ο οποίος πολύ σύντομα θα γίνει για πρώτη φορά μπαμπάς. Για να βρίσκεται στο πλευρό της Χριστίνας Μπόμπα έφυγε από τον ΣΚΑΙ και πολύ σύντομα θα τον δούμε στον ΑΝΤ1.\nΣύμφωνα με το ρεπορτάζ της εκπομπής, Έλα χαμογέλα, ο παρουσιαστής θα υπογράψει μέσα στις επόμενες μέρες αποκλειστικό συμβόλαιο με το κανάλι του Αμαρουσίου. Εκτός από τη «Φάρμα» αναμένεται να αξιοποιηθεί από τον σταθμό και σε άλλα πρότζεκτ.\nΌπως λοιπόβ, ειπώθηκε στην εκπομπή Έλα χαμογέλα, ο ΑΝΤ1 θέλει να βγει το ριάλιτι στον αέρα στα τέλη Φεβρουαρίου και οι προετοιμασίες είναι πυρετώδεις. Μάλιστα συζητιέται τι ώρα θα προβάλλεται αφού απέναντι θα είναι το survivor, το οποίο σημειώνει πολύ υψηλά νούμερα τηλεθέασης.\nΜία από τις προτάσεις που έχει πέσει στο τραπέζι είναι να μεταδίδεται στις 8 το βράδυ, δηλαδή μετά το κεντρικό δελτίο ειδήσεων, και έξι φορές την εβδομάδα.\nΤο τρυφερό δώρο του Σάκη Τανιμανίδη στην Μπόμπα - Έμεινε άναυδη με την έκπληξη\nΗ κοιλίτσα της Μπόμπα έχει φουσκώσει πολύ - Αποκλειστικές φωτογραφίες με τον Σάκη Τανιμανίδη


PCE-CT 26FN - Παχύμετρο Επικάλυψης - Βαφής Ferous & NonFerous | Τριανταφύλλου & ΣΙΑ - Organametrisis.gr\nΑρχική > Μηχανολογικά > Παχύμετρα Επικαλύψεως\nPCE-CT 26FN - Παχύμετρο Επικάλυψης - Βαφής Ferous & NonFerous\nSKU PCE-CT 26FN\nPCE-CT 26FN 180.00 € Διαθέσιμο\nMeasuring range 0 ... 1250 μm (0 ... 50 mils)\nResolution 1 μm (0.1 mils)\nAccuracy ± (3% + 2 μm) or ± (3% + 0.1 mils)\nSmallest measuring surface 5 x 5 mm\nSmallest radius of curvature Convex. 3 mm / concave: 50 mm\nSmallest thickness of the base material Fe: at least 0.5 mm\nΟδηγός για Παχύμετρα Επικαλύψεως\nΤα παχύμετρα επικαλύψεως είναι ειδικά όργανα για την μέτρηση επικαλύψεων σε μεταλλικά σώματα. Χωρίζονται σε 3 ομάδες. Τα Ferrous μετράνε την επικάλυψη/μπογιά/γαλβάνισμα σε σιδηρούχα ατσάλινα υποστρώματα. Τα Non Ferrous μετράνε την επικάλυψη / ανοδίωση...


Πληροφορίες για το αεροδρόμιο Ρεσίφε από τη Skyscanner\nΠληροφορίες σχετικά με το αεροδρόμιο Ρεσίφε\nH Skyscanner έχει συγκεντρώσει και σας παρέχει χρήσιμες πληροφορίες σχετικά με το αεροδρόμιο Ρεσίφε . Διαβάσετε αναλυτικές πληροφορίες σχετικά με το αεροδρόμιο Ρεσίφε.\nΜπορείτε να βρείτε όλες τις πληροφορίες που πιθανώς χρειάζεστε σχετικά με τη τοποθεσία του αεροδρομίου, τους χάρτες διαδρομών,ποιες εταιρείες πραγματοποιούν πτήσεις προς το συγκεκριμένο αεροδρόμιο, τα στοιχεία επικοινωνίας του αεροδρομίου, καθώς και άλλα αεροδρόμια κοντά στο Ρεσίφε κλπ. Όλες οι χρήσιμες πληροφορίες σε ένα website!\nΕάν δεν έχετε κλείσει ακόμη τα εισιτήρια σας για Ρεσίφε, δοκιμάστε τη μηχανη αναζήτησης φθηνών αεροπορικών εισιτηρίων της Skyscanner για να βρέιτε τις προσφορές online, εύκολα, άμεσα και γρήγορα. Η Skyscanner αναζητά, συγκρίνει και βρίσκει δωρεάν για τον χρήστη (χωρίς να κρατά καμία προμήθεια) σε δευτερόλεπτα τις χαμηλές τιμές σε πτήσεις προς τον προορισμό της επιλογής του.\nΓια όσους θέλετε να προγραμματίσετε κάθε λεπτομέρεια γύρω από το ταξίδι σας προς το αεροδρόμιο Ρεσίφε, η Skyscanner ψάχνει και βρίσκει για εσάς τις πολύ καλές προσφορές και χαμηλές τιμές στις ενοικιάσεις αυτοκινήτων. Ρίξτε μία ματιά στις προσφορές της Skyscanner Ενοικίαση αυτοκινήτου.\nΑεροδρόμια κοντά στην περιοχή Ρεσίφε:\nΖοάο Πεσόα αεροδρόμιο (109km)\nΚαμπίνα Γκράντε αεροδρόμιο (144km)\nΜασέιο αεροδρόμιο (181km)\nΝατάλ αεροδρόμιο (249km)\nΤεισέιρα ντε Φρέιτας αεροδρόμιο (272km)\nΠοιες εταιρείες πραγματοποιούν πτήσεις προς Ρεσίφε